open-index/open-wikipedia-markdown huggingface dataset:
فتح ابن خاقان

**فتح ابن خاقان** – ابو محمد الفتح بن احمد بن غرطوج (پیدائش: 817ء – وفات: 11 دسمبر 861ء) خلافت عباسیہ کے دسویں خلیفہ المتوکل علی اللہ کا مصاحبِ خاص، گورنر مصر اور وزیر تھا۔ فتح ابن خاقان خلیفہ المتوکل علی اللہ کے وفاداروں میں شمار کیا جاتا ہے جس نے خلیفہ کے قتل کے وقت خلیفہ کی جان بچاتے ہوئے اپنی جان سے بھی دریغ نہ کیا اور قتل ہو گیا۔ خلافت عباسیہ کا وہ پہلا مصاحبِ خاص یا وزیر تھا جسے کتب پسند (کتابوں کا شوقین شخص) وزیر بھی کہا جاتا ہے۔
## سوانح
### پیدائش اور خاندان
فتح ابن خاقان کی پیدائش غالباً 817ء میں ہوئی۔ اُس کا باپ خاقان خلیفہ المعتصم باللہ کا وفادار مصاحب تھا۔ المعتصم باللہ کے زیر سایہ خاقان اور اُس کا خاندان محل میں ہی رہا حتیٰ کہ فتح ابھی سات سال کا تھا کہ اُسے المتوکل علی اللہ نے اپنا متبنیٰ کر لیا تھا۔ بعد ازاں جب المتوکل علی اللہ خلیفہ بن گیا تو فتح کو بلاد الشام اور مصر کی گورنری پر بھی فائز کیا گیا۔
## ذہانت
بادشاہ معتصم ایک دفعہ خاقان کی عیادت کے لیے گیا، اس کا بیٹا جو خود بھی بعد ازاں وزیر بنا، اس وقت ابھی کم سن تھا۔ معتصم باللہ نے اس سے سوال کیا بیٹا، یہ بتائو کون سا گھر اچھا ہے خلیفہ کا یا آپ کے والد گرامی کا؟ ’’اگر خلیفہ میرے والد کے گھر تشریف فرما ہوں تو میرے والد کا گھر اچھا ہے۔‘‘ اس نے جواب دیا۔ پھر بادشاہ معتصم نے اپنے ہاتھ کی انگوٹھی کی طرف اشارہ کرتے ہوئے کہا ،اے فتح! یہ بتائو اس انگوٹھی سے اچھی چیز تم نے دیکھی ہے۔ اس نے کہا ’’ہاں وہ ہاتھ جس میں یہ موجود ہے۔‘

## سیاسی حالات اور وفات
فتح ابن خاقان خلیفہ المتوکل علی اللہ کا منظورِ نظر مصاحبِ خاص تھا۔ اِس زود رنج سبک سر خلیفہ پر خصوصاً اُس کے عہد کے آخری سالوں میں فتح ابن خاقان اور وزیر عبیداللہ ابن یحییٰ کا غیر معمولی اثر تھا۔ یہ دونوں المتوکل علی اللہ کے دوسرے بیٹے المعتز باللہ کے پرجوش حامی تھے اور انھوں نے ہر ممکن کوشش کی کہ خلیفہ کا بڑا بیٹا المنتصر باللہ جانشین نہ بننے پائے۔ المنتصر باللہ کی برسرِ عام توہین کی گئی اور اُس کے متعدد نام رکھے گئے جن میں المُستَعْجِل (قبل از وقت‘ جلدی کرنے والا) اور المُنتَظِر (بے تاب‘ یعنی تخت کے لیے بے تاب)۔ حتیٰ کہ ایک موقع پر المتوکل علی اللہ کے حکم سے فتح ابن خاقان نے المنتصر باللہ سے بدسلوکی بھی کی۔ فتح نے دوسرے ممتاز اور با رسوخ افراد کو بے دخل کیے رکھا تا آنکہ المتوکل علی اللہ نے اپنی عاقبت و نا اندیشی کا سامانِ زوال مہیا کر لیا۔ جب خلیفہ نے فتح کو اصفہان اور خطۂ ماد میں ترک سپہ سالار وصیف ترکی کی جائداد ضبط کرنے کا حکم دیا تو وصیف ترکی کو خلیفہ کے اِس اِرادے کا پتا چل گیا۔ اُس نے المنتصر باللہ اور کئی دوسرے لوگوں کو اپنے ساتھ ملا لیا تاکہ خلیفہ المتوکل علی اللہ سے نجات حاصل کی جاسکے۔ شوال 247ھ مطابق 11 دسمبر 861ء کو خلیفہ المتوکل علی اللہ کو قتل کر دیا گیا۔ فتح ابن خاقان اُس وقت وہیں موجود تھا، جس نے مزاحمت کی اور اُسے بھی المنتصر باللہ کے حامیوں نے قتل کر دیا۔ بعد ازاں یہ مشہور کر دیا گیا کہ فتح ابن خاقان نے ہی خلیفہ کو قتل کر دیا جس کے نتیجے میں فتح ابن خاقان کو بھی قتل کیا گیا۔ یہ واقعہ شوال 247ھ مطابق 11 دسمبر 861ء کو پیش آیا۔

## حوالہ جات

زمرہ:817ء کی پیدائشیں
زمرہ:810ء کی دہائی کی پیدائشیں
زمرہ:861ء کی وفیات
زمرہ:عباسی مصاحب
زمرہ:نویں صدی کی ترک شخصیات
زمرہ:نویں صدی کی عباسی شخصیات
زمرہ:عہد عباسی کے شعرا
زمرہ:سیاسی مقتول شخصیات
زمرہ:الف لیلہ و لیلہ کے افسانوی کردار
زمرہ:ادب کی سرپرست شخصیات
زمرہ:کتاب پسند شخصیات
زمرہ:مصر کے عباسی گورنر
زمرہ:ویکی ڈیٹا سے مطابقت رکھنے والی مختصر تفصیل
زمرہ:نویں صدی کے عرب شعرا
زمرہ:عرب مصنفین
زمرہ:عباسی وزراء
زمرہ:247ھ کی وفیات
الجوالیقی

**الجوالیقی** – ابو منصور موہوب بن احمد بن محمد بن خضر الجوالیقی (پیدائش: اپریل 1074ء– وفات: 17 جولائی 1144ء) خلافت عباسیہ کے نامور عالم، ماہر لغت، محدث، فقیہ اور ماہر نحو تھے۔
## سوانح
### نام و نسب
علامہ جوالیقی کا نام موہوب بن احمد ہے جبکہ والد کا نام احمد بن محمد ہے۔ کنیت ابو منصور ہے۔ نسب یوں ہے: ابو منصور موہوب بن احمد بن محمد بن خضر۔ مستشرق براکلمان کے مطابق جوالیقی کا تعلق بغداد کے ایک قدیمی خاندان سے تھا مگر نسبت ’’جوالیقی‘‘ سے معلوم ہوتا ہے کہ تعلق کسی ادنیٰ خاندان سے تھا کیونکہ جوالیقی کا معنی ’’بوریاں بنانے والا‘‘ یا ’’بوریاں بیچنے والا‘‘ ہوتا ہے۔
### پیدائش
علامہ جوالیقی کی پیدائش ماہِ شعبان 466ھ مطابق ماہِ اپریل 1074ء میں بغداد میں ہوئی۔
### مقام و منزلت
* مزید پڑھیں: **[[المقتفی لامر اللہ]]**
مؤرخ اسلام علامہ ابن کثیر نے لکھا ہے کہ: ’’ آپ اپنے زمانے کے شیخ اللغت تھے اور اپنے شیخ ابو زکریا التبریزی المعروف بہ خطیب التبریزی کی وفات کے بعد مدرسہ نظامیہ میں لغت کی مشیخت سنبھالی۔ آپ خلیفہ المقتفی لامر اللہ کی امامت کرتے تھے اور بسا اوقات خلیفہ نے آپ کو خط پڑھ کر سنائے۔ 

## کردار
آپ اپنے لباس میں عاقل اور متواضح اور طویل خاموشی اختیار کرنے والے اور بہت غور و فکر کرنے والے تھے۔ حج کے ایام میں جامع القصر میں آپ کا حلقہ درس ہوا کرتا تھا۔ آپ کی زبان میں لکنت واقع ہوئی تھی جبکہ آپ کے پہلے میں المغربی بیٹھا کرتے تھے جو خوابوں کی تعبیر بھی دیا کرتے تھے۔ آپ فاضل آدمی تھے لیکن مجلس میں اُونگھ بہت پاتے تھے۔ ایک ادیب نے اِن دونوں‘ یعنی علامہ جوالیقی اور علامہ مغربی کے متعلق کہا ہے: ’’میرے نزدیک بغداد کا گناہ نہیں بخشا جائے گا اور اِس کے عیوب واضح ہیں جو ہرگز نہیں چُھپیں گے، اِس میں جوالیقی لغت و اِملاء کرواتا ہے اور المغربی تعبیر دیتا ہے‘ وہ اپنی لکنت کا اسیر ہے اور فصاحت سے بات کرتا ہے اور وہ بیداری کے وقت اُونگھ میں تعبیر کیا کرتا ہے۔‘‘
## وفات
علامہ جوالیقی کا اِنتقال بروز پیر 15 محرم الحرام 539ھ مطابق 17 جولائی 1144ء کو بغداد میں ہوا۔

## حوالہ جات

زمرہ:1074ء کی پیدائشیں
زمرہ:بغداد کی شخصیات
زمرہ:محدثین
زمرہ:گیارہویں صدی کی عرب شخصیات
زمرہ:بارہویں صدی کی عرب شخصیات
زمرہ:عرب ماہرین صرف و نحو
زمرہ:قرون وسطی کے عرب ماہر لسانیات
زمرہ:خلافت عباسیہ کے صابی علماء
اوس بن حجر

**اوس بن حجر** – ابو شُرَیح اَوس بن حَجَر (پیدائش: 530ء – وفات: 625ء) عرب کے عہدِ جاہلیت کا مشہور شاعر تھا۔ قبل از اسلام یہ عربی زبان کا سب سے بڑا شاعر تسلیم کیا جاتا تھا۔فرزدق اور بعد کے متاخر عرب شعرا اِس کی شاعری کے قائل تھے۔الاصمعی نے اوس بن حجر کے کلام کو بہت سراہا ہے۔
## سوانح
### نام و نسب
نام اَوس بن حَجَر اور کنیت ابو شُرَیح تھی۔ عرب کے قبیلہ بنو تمیم سے تعلق تھا۔
### پیدائش
اوس بن حجر کی پیدائش غالباً 530ء میں نجد میں ہوئی۔
## کلام
اوس بن حجر کا کلام قبل از اسلام کے عہد جاہلیت میں نہایت متداول و مشہور تھا۔ مشہور شاعر و لغوی الاصمعی نے اِس کے کلام کو سراہتے ہوئے بہت تعریف کی ہے‘ علاوہ ازیں اوس کے کلام کی شرح بھی لکھی ہے۔ لیکن نہایت عجیب معاملہ یہ ہے کہ البحتری کے حماسہ سے قطع نظر اَشعار کے کسی قدیم عربی مجموعہ میں اَوس بن حجر کا کوئی ذِکر نہیں ملتا۔ فرزدق بھی اوس بن حجر کی شاعری پر فخر کرتے ہوئے کہتا ہے کہ: ’’ میں نے قبیلہ اَوس سے زہریلی زبان ورثہ میں پائی ہے‘‘۔ لیکن اِس بات کا ثبوت نہیں مل سکا کہ کیا اِس سے مراد اوس بن حجر ہی ہے؟۔ ابن السکیت سے پہلے اوس بن حجر کے قصائد کے اِتنے طویل اِقتباسات نہیں دکھائی نہیں دیتے۔ ابن السکیت ہی نے غالباً اوس بن حجر کے دیوان کی شرح لکھی تھی اور اِس کے علاوہ اپنی لغت میں اِس کے اَشعار کو نقل کیا تھا۔ جاحظ کا خیال تھا کہ اَوس کے اشعار اُس کے بیٹے شُرَیح کے اَشعار سے خلط ملط ہو گئے ہیں۔ اوس بن حجر کا دیوان پہلی بار R. Geyer نے 1892ء میں شائع کیا تھا۔ اوس بن حجر کا قصیدہ لامیہ پٹنہ کے کتب خانہ میں موجود ہے۔ 1380ھ مطابق 1960ء میں ڈاکٹر محمد یوسف نجم نے بیروت (لبنان) سے اوس بن حجر کے دِیوان کا بڑا عمدہ ایڈیشن شائع کیا تھا۔

## وفات
اوس بن حجر نے طویل عمر پائی۔ ضعیف العمری میں 625ء میں نجد میں وفات پائی۔ اُس وقت عمر 95 سال سے متجاوز تھی۔

## حوالہ جات

زمرہ:530ء کی پیدائشیں
زمرہ:625ء کی وفیات
زمرہ:زمانہ جاہلیت کے عرب شعراء
زمرہ:ساتویں صدی کے عرب شعراء
زمرہ:چھٹی صدی کے عرب شعراء
زمرہ:620ء کی وفیات
زمرہ:اسلامی تاریخ کے سانچے
الطاف حسین (ہدایتکار)

***الطاف حسین*** کا شمار پاکستان کے سب سے زیادہ پروڈکشن فلم ڈائریکٹر میں ہوتا تھا۔ وہ لیجنڈری فلم ڈائریکٹر انور کمال پاشا کے شاگرد تھے۔1968ء میں فلم چن چودویں دا میں نامور فلم ڈائریکٹر ایم اکرم کی مدد کرتے تھے۔ انیس سو انیس میں بطور ہدایتکار پنچھی تے پردیسی تھے۔ یہ فلم اس دور میں زیادہ کامیاب تو نہ ہو سکی لیکن ہدایت کار الطاف حسین کو ایک مستند ڈائریکٹر کی حیثیت میں تسلیم کر لیاگیا۔ ان کی پہلی ہٹ فلم اتھرا پتر 1981ءمیں بنی۔ اسی سال ، ان کی آل وقت کی بہترین فلم سالا صاحب ریلیز ہوئی ، جو لاہور کے سینما گھروں میں دو سال سے زیادہ جاری رہی۔ صاحب جی (1983ء) ان کے ساتھ پر ایک اور ہیرا جوبلی سپر ہٹ فلم تھی۔ قدرت ، لاوارث (1983ء) ، دھی رانی ، مہندی (1985ء) ، نگینہ (1990ء) ، رانی بیٹی راج کریگی (1994ء) ان کی کچھ اور بڑی فلمیں تھیں۔ ہدایت کار الطاف حسین ان دنوں بھی نئی پنجابی فلم” مرشد ماں“بنانے کی تیاری کر رہے ہیںاوران کا کہناہے کہ میں فلم انڈسٹری کے شدید بحران کے باوجود انڈسٹری کے اچھے حالات کے لےے پر امید ہوں،ضرورت صرف اس امر کی ہے کہ میرے ساتھی ڈائریکٹر او روہ پروڈیوسرز جنھوں نے ماضی میں کامیاب فلمیں بناکر انڈسٹری میں اپنا نام پیدا کیا وہ اب بھی اپنی نئی فلمیں بنائیں۔

الطاف حسین کو 1972ءمیں فلم کون دلاں دیاں جانائے میں بطور اداکار اور پنجابی فلم نکاح (1985ء) میں بطور مہمان اداکار دیکھا گیا تھا۔ ان کی شادی اداکارہ عالیہ اور پھر گلوکارہ شمسہ کنول سے ہوئی۔

زمرہ:پاکستانی ہدایتکار
زمرہ:پاکستانی فلم ہدایت کار
زمرہ:پاکستانی فلم پروڈیوسر
زمرہ:نگار اعزاز جیتنے والی شخصیات
ابن الساعاتی

**ابن الساعاتی** – فخر الدین رِضوان بن محمد بن علی بن رستم بارہویں صدی عیسوی میں بقیدِ حیات ماہر فلکیات، گھڑی ساز اور مؤقت تھا۔
## سوانح
ابن الساعاتی کی ابتدائی زندگی کے حالات موجود نہیں اور نہ اواخر زندگی کے، گویا اُس کی زندگی کے تمام حالات اُس دور کی کتب یا مصنفین کی کتب میں بھی نہیں پائے جاتے، محض چند ایجادات یا اِقتباسات کے جو اُس سے منسوب ہو چکے ہیں۔
### نام و نسب
ابن الساعاتی کا اصل نام رِضوان بن محمد ہے۔ مؤرخ یاقوت الحموی نے نام یوں لکھا ہے: رمضان بن رستم بن محمد بن علی بن رستم بن ہَزدُوز۔ یاقوت الحموی کی بجائے باقی سب مؤرخین نے نام رِضوان یا رُضْوان لکھا ہے اور اِسی نام پر متفق ہیں۔
### پیدائش
ابن الساعاتی کی پیدائش دمشق میں ہوئی۔ سال پیدائش ندارد ہے جو کسی بھی ہم عصر نے نہیں لکھا اور نہ کسی کتاب میں مرقوم ہے۔
### خاندان
ابن الساعاتی کے خاندان میں سے صرف اُس کے والد اور بھائی کا پتا چلتا ہے۔ والد محمد بن علی خراسان چھوڑ کر دمشق چلے آئے تھے اور یہیں خاندان سمیت آباد ہوئے تھے۔ ابن الساعاتی کا بھائی بہاء الدین ابو الحسن علی تھا جس کو اکثر عرب مصنفین و مؤرخین ’’ ابن الساعاتی‘‘ کہتے ہیں۔ یہ مشہور شاعر تھا اور اِس کا انتقال ابن الساعاتی سے بہت پہلے یعنی 15 مارچ 1207ء کو ہو گیا تھا۔
## تعلیم
ابن الساعاتی نے علم فلکیات اور گھڑی سازی کی تعلیم اپنے والد سے حاصل کی جبکہ علم طب فخر الدین محمد ابن عبد السلام الماردینی (متوفی:594ھ مطابق 1198ء)، ابی الحجاج رضی الدین یوسف بن حیدرہ بن الحسن الرحبی (متوفی: 631ھ مطابق 1233ء) سے حاصل کی۔ ادب کی تعلیم ابی الیمن تاج الدین زید بن الحسن الکندی (متوفی: 613ھ مطابق 1217ء) سے حاصل کی۔

## بطور گھڑی ساز اور درباری ملازمت
ابن الساعاتی کو گھڑی سازی میں بڑا کمال حاصل تھا اور اِس نے سلطان الملک العادل نور الدین محمود (متوفی مئی 1174ء) کی درخواست پر وہ گھڑی تیار کی تھی جو دمشق کی جامع مسجد کے دروازے پر نصب کی گئی تھی۔ ابن الساعاتی کو علم ہیئت و فلکیات اور طب میں بھی دسترس حاصل تھی۔ بطور طبیب اُس کے حالات میسر نہیں لیکن ادب، منطق اور فلسفہ کی دوسری شاخوں کے وسیع علم کے علاوہ گھڑی سازی میں بھی بڑی مہارت رکھتا تھا۔ سب سے پہلے وہ الملک الفائز بن الملک العادل محمد بن ایوب (جو سلطان صلاح الدین ایوبی کا بھتیجا تھا) کا وزیر رہا۔ بعد ازاں اُس کے بھائی سلطان الملک المعظم بن الملک العادل (متوفی: 1227ء) کا طبیب مقرر ہوا۔ اِس عرصے میں وہ مستقل دمشق میں مقیم رہا۔ مؤرخ یاقوت الحموی سے اِس کی ملاقات دمشق میں ہوئی تھی۔ 

## وفات
ابن الساعاتی کی وفات دمشق میں 627ھ مطابق 1230ء میں ہوئی۔ یاقوت الحموی نے سالِ وفات 618ھ لکھا ہے جبکہ ہدیۃ العارفین میں سالِ وفات 620ھ لکھا ہوا ہے۔ صحیح روایت کے مطابق سالِ وفات 627ھ مطابق 1230ء ہے۔

## حوالہ جات

زمرہ:اسلامی قرون وسطی کے سائنس دان
زمرہ:بارہویں صدی کے خطاط
زمرہ:بارہویں صدی کے سائنس دان
زمرہ:بارہویں صدی کے عرب مصنفین
زمرہ:بارہویں صدی کے ماہرین فلکیات
زمرہ:سوری مرد مصنفین
زمرہ:سوری مصنفین
زمرہ:عرب انجینئرز
زمرہ:عرب سائنس دان
زمرہ:عرب گھڑی ساز
زمرہ:قرون وسطی کے سائنس دان
زمرہ:قرون وسطی کے سوری ماہرین فلکیات
زمرہ:قرون وسطی کے عرب انجینئر
زمرہ:قرون وسطی کے عرب ریاضی دان
زمرہ:قرون وسطی کے عرب سائنسدان
زمرہ:قرون وسطی کے عرب ماہرین فلکیات
زمرہ:گیارہویں صدی کے عرب مصنفین
زمرہ:گھڑی ساز
زمرہ:خراسان کی شخصیات
زمرہ:خطاط
زمرہ:بارہویں صدی کی پیدائشیں
زمرہ:تیرہویں صدی کے عرب مصنفین
زمرہ:تیرہویں صدی کی وفیات
کاسلی

**کاسلی** (لاطینی: Kasli) روس کا ایک آباد مقام ہے۔

## مزید دیکھیے
* روس
* روس کے شہروں کی فہرست

## حوالہ جات

زمرہ:چیلیابنسک اوبلاست کے شہر اور قصبات
زمرہ:1747ء میں آباد ہونے والے مقامات
زمرہ:ویکی ڈیٹا سے مختلف مختصر وضاحت
زمرہ:1747ء میں قائم ہونے والے ممالک اور علاقے
زمرہ:ایشیا کے آباد مقامات
جنوبی رونڈین پہاڑ

**جنوبی رونڈین پہاڑوں** مشرقی انٹارٹیکا کا خطہ کوئین ماؤڈ لینڈ میں تقریباً 100 میل (160 کلومیٹر) لمبی پہاڑوں کا ایک گروہ ہے جس کی چوٹیوں کی لمبائی 3،400 میٹر تک ہے ۔ یہ پہاڑوں کوئین فابیولا پہاڑوں اور ووہل تھات پہاڑوں کے درمیان ہے۔

انھیں 6 فروری 1937 کو لارس کرسٹنسن مہم کے ممبروں نے اسے دریافت کیا تھا اور ان کی تصویر کشی کی تھی اور جنوبی ناروے میں ایک پہاڑی پر مشتمل رونڈین کے نام سے منسوب کیا گیا تھا۔ پہاڑوں کو مزید تفصیل کے ساتھ 1957 میں ناروے کے نقشہ نگاروں نے ریاستہائے متحدہ کا بحریہ کے 1946ء تا 1947ء میں ہونے والا نیوی آپریشن ہائی جمپ کے ہوائی جہاز سے لیے گئے تصاویرکو استعمال کرکے مطالعہ کیا تھا۔

اس خطے میں پاکستان کا جناح انٹارکٹیکا اسٹیشن موجود ہے جو 1991ء میں قائم ہوئی۔

## حوالہ جات

__بافہرست__
بشر بن مروان

**ابو مروان بشر بن مروان بن الحكم** (650ء کی دہائی–694ء) ایک اموی شہزادہ اور اپنے بھائی خلیفہ عبد الملک کے دور میں عراق کا گورنر تھا۔ بشر بن مروان نے اپنے والد خلیفہ مروان بن الحكم کے ساتھ جنگ مرج راهط‎ کی لڑائی میں شرکت کی۔ مروان نے بشر کو اپنے بھائی عبد العزیز کے ساتھ رہنے کے لیے مصر بھیج دیا۔ 690ء-691ء میں، بشر بن مروان کو کوفہ کا گورنر بنا دیا گیا اور اس کے تقریباً ایک سال بعد، بصرہ کو بشر بن مروان کی حکومت میں شامل کیا گیا، جس کی وجہ سے بشر بن مروان کو عراق پر مکمل اختیار حاصل ہوا۔

## ابتدائی زندگی
بشر بن مروان کے والد مروان بن الحکم بنو امیہ سے تعلق رکھتے تھے اور ان کی والدہ قطیہ بنت بشر تھیں، جو بنو كِلاب کے قبیلے بنو جعفر سے تعلق رکھتی تھیں۔

## پیشہ ورانہ زندگی
بشر بن مروان نے 684ء میں جنگ مرج کی لڑائی کے دوران بنو كِلاب کے ایک سردار کو مار ڈالا تھا۔ مکہ مقیم حریف خلیفہ عبد اللہ ابن زبیر کے حامیوں کے خلاف جنگ مرج میں امیہ کی فتح نے شام میں قائم خلافت کا مروان بن الحکم کو مستحکم کیا۔

## وفات
بشر بن مروان بصرہ پہنچنے کے وقت سے ہی کسی نامعلوم بیماری یا کسی متعدی بیماری میں مبتلا ہو چکا تھا۔ کچھ مہینوں کے بعد، 694ء میں، اس کی عمر چالیس کی دہائی میں بشر بن مروان کی وفات ہو گئی۔ ان کو بصرہ میں دفن کیا گیا، لیکن کچھ ہی دنوں میں ان کی قبر ایک مخصوص افریقی کی قبر سے الگ ہو گئی تھی جو اسی دن فوت ہو گیا تھا۔ بشر بن مروان کی وفات کی خبر سن کر مہلب بن ابی صفرہ کی فوج کے کچھ فوجی مہلب کا ساتھ چھوڑ کر چلے گئے۔ بشر بن مروان کی وفات کے بعد عبد الملک بن مروان نے بشر بن مروان کی جگہ حجاج بن یوسف کو عراق کا گورنر مقرر کیا، یعنی کوفہ اور بصرہ کے مشترکہ صوبے۔

## حوالہ جات

زمرہ:694ء کی وفیات
زمرہ:اموی خاندان
زمرہ:ساتویں صدی کی شخصیات
زمرہ:ساتویں صدی کی عرب شخصیات
زمرہ:عراق کے اموی گورنر
زمرہ:کوفہ کے اموی گورنر
زمرہ:ویکی ڈیٹا سے مطابقت رکھنے والی مختصر تفصیل
زمرہ:اموی خلفا کے بیٹے
زمرہ:74ھ کی وفیات
زمرہ:خلافت امویہ
کاسلی لوہے کی مجسمہ سازی

تصغیر|بائیں|کاسلی آئرن ورکس میں آرٹسٹک کاسٹنگ کا مولڈنگ
**کاسلی لوہے کی مجسمہ سازی**، کاسلی، جنوبی روس میں، 19ویں صدی کے وسط میں تیار کیے گ‏ئے جاتے تھا۔ ان کا ایک بہت بڑا مجموعہ، 1900ء کے پیرس عالمی میلے کے وسیع پویلین میں نمائش سے اب تک یہ، فائن آرٹس کے یکاترینبرگ میوزیم میں آویزاں ہے۔ لوہے کے مجسموں کا کاسلی میں بھی عجائب گھر ہے۔ 1860ء میں، کاسلی فاؤنڈری کو فری اکنامک سوسائٹی کے گولڈ ایوارڈ سے نوازا گیا۔ اگلے سال، سینٹ پیٹرزبرگ ٹیکسٹائل نمائش میں اسے سلور میڈل سے نوازا گیا۔ اس کے بعد، چاندی اور سونے کے تمغے پیرس (1867ء)، ویانا (1873ء)، فلاڈیلفیا، پنسلوانیا (1876ء)، کوپن ہیگن (1888ء)، اسٹاک ہوم (1897ء) اور پیرس (1900ء) کی بین الاقوامی نمائشوں سے عطا ہوئے۔

= تاریخ =
کاسلنسکی کاسٹنگ کی تاریخ کا آغاز 1747ء میں ہوا، جب ٹولہ کے سوداگر یاکوف کوروبکوف نے 500 روبل میں 250 ہزار ایکڑ اراضی خریدی اور جنوبی یورلس میں کاسلنسکی آئرن اور لوہے کو پگھلانے کے پلانٹ کی بنیاد رکھی۔

ایک طویل عرصے تک، کلوڈٹ کے مجسمے، پرجوش کلکٹر وی ڈروزنن نے فراہم کیے، جنھوں نے ماڈل کی نقل تیار کرنے کے حقوق خریدے، وہ کاسلی معدنیات سے متعلق معیار تھے۔
## تیکنیکی مہارت
کاسلی معدنیات سے متعلق ہنر مند دستکاری کی خصوصیت ہے جو غیر معمولی واضع اور دھات کی سطح کی صفائی میں نظر آتی ہے۔ اعلیٰ معیار کا لوہا لکڑی کی آگ پر پگھلایا جاتا تھا اور مسلسل باریک ریت میں ڈال دیا جاتا تھا۔
### اصل کام
ماسکو اور سینٹ پیٹرزبرگ میں بہت سے قابل ذکر مجسمے اور سجاوٹ، جن میں ونٹر پیلس میں لوہے کا فرنیچر شامل تھا، کاسلی فیکٹری میں تیار کیا گیا تھا۔ یکیٹرنبرگ عبائب گھر برائے فائن آرٹس میں واسییلی فیڈرووچ توروکین اور دیگر کے بنائے ہوئے مجسموں کا ایک مجموعہ موجود ہے۔

کچھ بہترین نمونوں کی نقل روسی اور یورپی مجسمہ سازوں کے ذریعہ پیش کی گئی ہے جن میں پیٹر کلڈٹ وان وان جورسنبرگ اور یوجین لانسری شامل ہیں۔

## نگارخانہ

Image:1901 Die kaukasische Gefangene anagoria.jpg
Image:Radishchev Art Museum 10.jpg
Image:Kasli Cast Iron Pavilion (1896) 002.jpg
Image:1896 Laveretski Skulptur Russland anagoria.jpg


## حوالہ جات

## بیرونی روابط

* The Kasli factory
* About Kasli iron sculptures، Vladimir Lisin
* Kaslinsky Cast Iron Exhibition Hall | nashural.ru

زمرہ:روس میں مجسمے
زمرہ:روس میں بت
زمرہ:یورپی مجسمہ سازی
معرکہ مرج راہط

**معرکہ مرج راہط** یا **معرکہ مرج راهط** یا **جنگ مرج راہط** یا **جنگ مرج راهط** دوسرے فتنے کی ابتدائی لڑائیوں میں سے ایک تھی۔ یہ جنگ 18 اگست 684ء کو یمن کی بنو کلب جو خلیفہ مروان کی حمایت کر رہے تھے اور قیس کے ضحاک بن قيس الفہری، جو مکہ میں مقیم عبد اللہ ابن الزبیر جو خود کو خلیفہ کہتے تھے، کی حمایت کرتے تھے، کے درمیان لڑی گئی۔

## پس منظر
خلافت بنی امیہ کے بانی معاویہ (ح 661ء–680ء) کی وفات پر، 680ء میں، مسلم دنیا میں ہنگامہ برپا ہو گیا۔ اگرچہ معاویہ نے اپنے بیٹے یزید کا نام اپنے وارث کے طور پر رکھا تھا، لیکن اس انتخاب کو عالمی طور پر تسلیم نہیں کیا گیا، خاص طور پر مدینہ کے لوگوں نے، جنھوں نے امویوں کے جانشینی کے دعوے کو چیلنج کیا۔ ان میں خلافت کے لیے دو اہم امیدواروں میں حسین بن علی اور عبد اللہ ابن الزبیر شامل تھے۔ حضرت حسین نے پہلے امویوں کے خلاف بغاوت کی کوشش کی لیکن اس کے نتیجے میں اکتوبر 680ء میں جنگ کربلا میں حضرت حسین شہید ہو گئے اور پھر عبد اللہ ابن الزبیر خلافت کے اہم دعویدار تھے۔ جب تک یزید زندہ رہا، عبد اللہ ابن الزبیر نے مکہ سے اپنی حکمرانی کی مذمت کی لیکن انھوں نے خلیفہ کا دعوی نہیں کیا، بجائے اس بات پر اصرار کیا کہ خلیفہ کا انتخاب روایتی انداز میں کیا جانا چاہیے۔ اموی حکمرانی کے خلاف مدینہ کی کھلی بغاوت کے بعد، 683ء میں یزید نے ایک لشکر عرب روانہ کیا جس نے مدینہ کے لوگوں کو شکست دے کر اسلام کا سب سے مقدس شہر مکہ کا محاصرہ کر لیا، لیکن یزید کی موت نے نومبر میں اس مہم کو مجبور کیا کہ وہ وطن واپس لوٹ آئے۔

## بعد میں
مرج راہط میں فتح امویوں کو حاصل ہوا اور انھیں عبد اللہ ابن الزبیر کے حامیوں کے خلاف حملہ کرنے کی اجازت دی۔ اس سال کے آخر میں مصر کی بازیافت ہوئی، لیکن عبید اللہ ابن زیاد کی سربراہی میں عراق کو حاصل کروانے کی کوشش کو اگست 686 میں موصل کے قریب مختار ثقفی کی فوج نے شکست دی۔ اکتوبر 692ء میں، مکہ کے محاصرے کے بعد، عبد اللہ ابن الزبیرکو قتل کر دیا گیا اور جنگ کا خاتمہ ہوا۔

## حوالہ جات

زمرہ:680ء کی دہائی کے تنازعات
زمرہ:684ء
زمرہ:خلافت اموی میں سوریہ
زمرہ:خلافت امویہ سے وابستہ معرکے
زمرہ:دوسرا فتنہ
زمرہ:قیس عیلان
زمرہ:خلافت امویہ میں 680ء کی دہائی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:بنو کلب
زمرہ:دوسرے فتنے کی شخصیات
زمرہ:اموی خاندان
زمرہ:اموی خلفاء
زمرہ:دمشق
زمرہ:سرزمین شام
عربیات

## ثقافت و معاشرہ
عرب دنیا کی ٹقافت اور معاشرہ، ساخت، ادارے، فنون، شاعری، حروف تہجی، اعمال اور شناخت کی تعریف، انسانیات، عمرانیات، ادب اور مطالعہ مذہب کی بنیاد پر۔

## ترقی
عرب دنیا میں ترقی اور سیاسی معیشت، جس نے معاشی اور معاشرتی ترقی، تعلیم، انسانی امداد اور صنفی اور ترقی کے ماحولیاتی پہلوؤں پر توجہ دی ہے۔ یہ معاشی تاریخ، سیاسی معیشت، سماجیات اور سیاست پر مبنی ہے۔

## سیاست
عرب دنیا اور مشرق وسطی میں معاصر سیاسی پیشرفت۔ اس پروگرام میں جبریت، قوم پرستی، مقامی اداروں، سیاست، جنگ، امن سازی، شناخت، سیکیورٹی کی پالیسیاں اور ماحولیاتی تحفظ کے مطالعہ کا احاطہ کیا گیا ہے۔ یہ تقابلی پالیسیاں، بین الاقوامی تعلقات، تاریخ، سائنس، سیاسی معیشت اور ترقی پر مشتقل کرتا ہے۔ یہ تقابلی پالیسیاں، بین الاقوامی تعلقات، تاریخ، سائنس، سیاسی معیشت اور ترقی پر مشتقل ہے۔

## موضوعات

### عربوں کی تاریخ

[تصغیر|220پک|عربوں کی توسیعات [عرب سلطنت۔

]]
عربوں کی تاریخ کو سمجھنے کے لیے، عربوں اور ان کی ثقافت کے تمام پہلوؤں کو سمجھنے کے لیے ایک ناگزیر بنیاد مہیا کی گئی ہے۔ خصوصی دلچسپی کے موضوعات یہ ہیں:
* عربوں کی تاریخ
* اسلامی فتوحات

### الہیات

کلام (علم الکلام) اسلام کے "مذہبی سائنس" میں سے ایک ہے۔ عربی زبان میں اس لفظ کے معنی ہیں "مباحثہ" اور اس سے مراد جدلیات کے ذریعہ مذہبی اصولوں کی تلاش کی عربی روایت ہے۔ کلام کے ایک عالم کو متکلم کے نام سے جانا جاتا ہے۔
* عرب معادیات

### فلسفہ

220px|تصغیر|13 ویں صدی کا عربی نسخہ جس میں سقراط کو اپنے شاگردوں سے گفتگو کرتے ہوئے دکھایا گیا ہے
اسلامی فلسفہ عربیات کا حصہ ہے۔ یہ عقیدہ، استدلال یا فلسفہ اور عربوں کی مذہبی تعلیمات کے مابین ہم آہنگی پیدا کرنے کی ایک دیرینہ کوشش ہے۔اس میدان میں مصروف مسلمان کو عربی فلسفی کہا جاتا ہے۔ اس کے کئی شعبے ہیں:
* ابتدائی عرب فلسفہ
** ابن سینیت
** رشدیت
* جدید عرب فلسفہ
** حکمت متعالیہ
* عرب فلسفیوں کی فہرست
* اشراقیہ

### سائنی علوم

عرب سائنس عربوں کے روایتی نظریات کے تناظر میں سائنس ہے، جس میں اس کی اخلاقیات اور ممانعتیں بھی شامل ہیں۔ اس شعبے میں مصروف ایک عرب کو مسلمان سائنس دان کہا جاتا ہے یہ سائنس کی طرح نہیں ہے، جیسا سیکولر سیاق و سباق میں کسی مسلمان نے کیا تھا۔

### ارب

[بائیں|تصغیر|"علی بابا" از [میکس فیلڈ پاریش۔]]
* عربی ادب
** عری رزمیہ ادب
* عربی شاعری

### معماری
عربی فن تعمیر فن تعمیر کا پورا سلسلہ ہے جو عرب ثقافت کے اندر عربوں کی تاریخ کے دوران میں تعمیر ہوا ہے۔ لہذا اس اصطلاح میں مذہبی عمارتوں کے ساتھ ساتھ غیر مذہبی، تاریخی نیز جدید عمارات اور ان تمام مقامات کی تیاری بھی شامل ہے جو مختلف نوعیت کے اسلامی اثر و رسوخ کے تحت آچکے ہیں۔

### فن
* عربی خطاطی
* عرب شاعری
* موسیقی عربی

## قابل ذکر ماہرین عربیات
* فرانز روزن تھال
* ولیم منٹگمری واٹ
* جولیس ولہاؤزن

## مزید دیکھیے
* عرب قوم
* عرب قبل از اسلام
* عربی ادب
* عربی رسم الخط
* عربی علم الاساطیر

## حوالہ جات


زمرہ:مطالعہ مشرق وسطیٰ
زمرہ:مطالعہ سامیت
دوسرا فتنہ

**دوسرا فتنہ** خلافت امویہ کے ابتدائی دور میں اسلامی معاشرے میں عام سیاسی اور فوجی اضطراب اور تنازعات کا دور تھا۔ 680ء میں پہلے اموی خلیفہ معاویہ بن ابو سفیان کی وفات کے بعد اس فتنہ کا سلسلہ بارہ سال تک جاری رہا۔

## پس منظر
656ء میں جب باغیوں کے ذریعہ تیسرے خلیفہ حضرت عثمان کی شہادت ہوئی تو اس کے بعد باغیوں نے بھی اور مدینہ اور مکہ کے لوگوں نے نبی کریم  کے چچیرے بھائی اور داماد، حضرت علی کے چوتھے خلیفہ راشد ہونے کا اعلان کیا۔ بیشتر قریش (مکہ کے قبیلوں کی گروہ بندی جس میں محمد اور تینوں خلیفہ، ابوبکر صدیق، عمر فاروق، عثمان غنی تعلق رکھتے تھے) نے علی کو ماننے سے انکار کر دیا، جن میں نبی کریم  کے دو ممتاز صحابہ طلحہ ابن عبید اللہ، زبیر بن العاوم اور زوجہ اُم المومنین عائشہ بنت ابی بکر شامل تھے۔ انھوں نے، صحابہ طلحہ ابن عبید اللہ، زبیر بن العاوم اور اُم المومنین عائشہ بنت ابی بکر، حضرت عثمان کے قاتلوں سے بدلہ لینے اور شوری (مشاورت) کے ذریعہ ایک نئے خلیفہ کے انتخاب کا مطالبہ کیا۔ ان واقعات نے پہلا فتنہ پیش کیا۔ نومبر 656ء میں بصرہ کے قریب جنگ جمل کی لڑائی میں حضرت علی کو فتح حاصل ہوئی، اس کے بعد آپ نے اپنا دار الحکومت عراق کے شہر کوفہ منتقل کر دیا۔ حضرت معاویہ جو اس وقت شام کے گورنر تھے اور اموی قبیلے سے تعلق رکھتے تھے، جس سے حضرت عثمان کا تعلق تھا، نے بھی علی کے خلیفہ ہونے کی مذمت کی اور دونوں نے ایک غیر فیصلہ کن جنگ لڑی جس کو جنگ صفین کے نام سے جانا جاتا ہے۔ یہ جنگ جولائی 657ء میں تعطل کے نتیجے میں ختم ہوئی جب حضرت علی کی افواج نے حضرت معاویہ کے ثالثی کے جواب میں لڑنے سے انکار کر دیا۔ علی ہچکچاتے ہوئے بات چیت پر راضی ہو گئے لیکن ان کی افواج کا ایک گروہ، جسے بعد میں خارجیوں کے نام سے پکارا گیا ، نے احتجاج کیا اور خارجیوں نے ثالثی کو قبول کرنے کی توہین کرتے ہوئے اس کی مذمت کی۔ ثالثی سے معاویہ اور علی کے مابین تنازع حل نہیں ہو سکا۔ خارجیوں نے علی بن ابی طالب کے کچھ فوجیوں کو قتل کر ڈالا، لیکن جلد ہی 658ء میں جنگ نہروان میں علی بن ابی طالب کی افواج نے خارجیوں کو کچل ڈالا۔ یہی وجہ تھی جنوری 661ء میں خارجیوں کے ایک گروہ نے حضرت علی کو قتل کیا۔ علی بن ابی طالب کے سب سے بڑے صاحبزادے حسن خلیفہ بنے، لیکن معاویہ نے حضرت حسنکے اختیار کو چیلنج کیا اور عراق پر حملہ کر دیا۔ اگست میں، حضرت حسن نے خلافت کوحضرت معاویہ سے ایک معاہدے کے تحت ترک کر دیا، اس طرح پہلا فتنہ ختم ہوا۔ اس کے بعد دار الحکومت دمشق منتقل کر دیا گیا۔
## حوالہ جات


زمرہ:ویکی ڈیٹا سے مختلف مختصر وضاحت
زمرہ:خلافت امویہ
زمرہ:اسماعیلیت
زمرہ:تاریخ اسلام
زمرہ:خانہ جنگیاں
زمرہ:سانچے علم الانساب
زمرہ:خلافت امویہ سے وابستہ معرکے
زمرہ:قرون وسطی کی جنگیں
زمرہ:ساتویں صدی میں اسلام
زمرہ:680ء کی دہائی
زمرہ:اسلامی فتوحات
بارکوڈ

**بارکوڈ**  ایک ایسا طریقہ کار ہے، جس میں ڈیٹا کو تصویری شکل اور مشین ریڈایبل فارم کی شکل میں ظاہر کیا جاتا ہے۔

## مزید دیکھیے

## حوالہ جات

## بیرونی روابط

* 
* Barcode Glossary of Terms
* Pros and cons and relative popularity of different 1D and 2D barcode codes.

زمرہ:1952ء کی متعارفات
زمرہ:امریکی ایجادات
زمرہ:تشفیر
زمرہ:ویکی ڈیٹا سے مطابقت رکھنے والی مختصر تفصیل
زمرہ:تجارتی تقسیم
زمرہ:ٹیکنالوجی
اکوشے کتب میلہ

*اکیسوئی* **کتاب میلہ** یا *امر ایکوشی گرانٹھ میلہā* (  &#x27; اکیسویں کا امر کتاب میلہ [فروری کے] &#x27; )، مقبول بہ **Ekushey Boi میں میلہ** (کے طور پر جانا   ) بنگلہ دیش کا قومی کتاب میلہ ہے۔ اس کا اہتمام ہر سال بنگلہ اکیڈمی کرتا ہے اور یہ ڈھاکہ میں فروری کے پورے مہینے ہوتا ہے۔ یہ میلہ ان شہداء کے نام کیا گیا ہے جنھوں نے 21 فروری 1952 کو ایک مظاہرے میں سابقہ مشرقی پاکستان کی ریاستی زبان میں سے ایک کے طور پر اپنانے کا مطالبہ کرتے ہوئے مظاہرے ہلاک ہوئے۔

زمرہ:مضامین جن میں بنگالی زبان کا متن شامل ہے
زمرہ:بنگلہ دیش میں ادبی میلے
زمرہ:بنگلہ دیش میں کتاب میلے
زمرہ:بنگلہ دیشی ادب
زمرہ:غیر نظر ثانی شدہ تراجم پر مشتمل صفحات
زمرہ:بنگالی زبان کی تحریک
ایکشے پدک

**ایکُشے پدک** (একুশে পদক) بنگلہ دیش کا قومی اور دوسرا بلند ترین شہری اعزاز ہے۔ یہ اعزاز ان نمایاں شخصیات یا اداروں کو دیا جاتا ہے جنھوں نے زبان و ادب، فنونِ لطیفہ، تعلیم، تحقیق، صحافت، معیشت، غربت کے خاتمے اور سماجی شعبوں میں قومی سطح پر نمایاں خدمات انجام دی ہوں۔ یہ اعزاز سنہ 1976ء میں تحریکِ بنگالی زبان کے شہدا کی یاد میں شروع کیا گیا۔ اُس وقت سے اب تک (2012ء تک) 361 نامور افراد اور 2 اداروں کو ایکشے پدک سے نوازا جا چکا ہے۔

## حوالہ جات

## بیرونی روابط

زمرہ:بنگلہ دیش میں 1976ء کی تاسیسات
زمرہ:غیر نظر ثانی شدہ تراجم پر مشتمل صفحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بنگالی زبان کی تحریک
زمرہ:اعزازات، علامات اور تمغے
شمس الرحمان (شاعر)

**شمس الرحمن** (  ؛ 23 اکتوبر 1929 - 17 اگست 2006) بنگلہ دیش کے ایک شاعر ، کالم نگار اور صحافی تھے۔ بطور مشہور مصنف ، رحمن نے شاعری کے مجموعہ کی ساٹھ سے زیادہ کتابیں تیار کیں اور انھیں 20 ویں صدی کے آخر میں بنگالی ادب کی ایک اہم شخصیت سمجھا جاتا ہے۔ انھیں بنگلہ دیش کا *غیر سرکاری شاعر اعزازی* سمجھا جاتا تھا۔ ان کی شاعری اور تحریروں کے اہم موضوعات میں لبرل انسانیت پسندی ، انسانی تعلقات ، نوجوانوں کی رومانوی بغاوت ، بنگلہ دیش کے اہم واقعات اور مذہبی بنیاد پرستی کی مخالفت شامل ہیں۔

بنگالی شاعر اور ادیب شمس الرحمان کے حوالے سے یہ بات اہم ہے کہ ان کے ذاتی تعلقات اور ادبی سرگرمیوں پر تسلیمہ نسرین کی خودنوشت میں بے باک انداز میں روشنی ڈالی گئی۔ نسرین نے ان تعلقات کا ذکر کرتے ہوئے اپنے حصے کے تجربات اور بیانیے کا حق استعمال کیا، جس سے شمس الرحمان کو اپنی نجی زندگی اور پردہ داری کے تحفظ کے حوالے سے تشویش ہوئی۔

یہ معاملہ معاشرتی رویوں اور صنفی توازن کے حوالے سے دلچسپی کا حامل ہے، کیونکہ عورت کی بے باکی کو اکثر نسوانی آزادی یا فکری بغاوت کے طور پر سراہا جاتا ہے، جبکہ مرد کی نجی تعلقات کے حوالے سے بیان بازی کو بعض اوقات اخلاقی بے احتیاطی یا بے ادبی کے طور پر دیکھا جاتا ہے۔ شمس الرحمان کے معاملے میں بھی یہی تضاد سامنے آیا، جہاں نسرین کی بے باک بیان بازی اور ان کے ذاتی بیانیے نے انھیں سماجی اور ادبی مباحث میں زیر بحث کر دیا۔

## حوالہ جات

زمرہ:20ویں صدی کے صحافی
زمرہ:آدم جی ادبی اعزار کے وصول کنندگان
زمرہ:بیسویں صدی کے مرد مصنفین
زمرہ:بیسویں صدی کے شعرا
زمرہ:بنگالی شخصیات
زمرہ:جامعہ ڈھاکہ کے فضلا
زمرہ:وفیات بسبب گردی کمزوری
زمرہ:2006ء کی وفیات
زمرہ:1929ء کی پیدائشیں
زمرہ:بنگلہ دیشی صحافی
زمرہ:غیر نظر ثانی شدہ تراجم پر مشتمل صفحات
زمرہ:بنگلہ دیشی مرد شعرا
جبون تھیکے نیا

***نییا*** (  ) 1970 کی بنگالی زبان کی ایک فلم ہے جس کی ہدایت کاری ظہیر رائےھن نے کی تھی۔ یہ فلم ایک سیاسی طنز ہے جو استعاراتی طور پر پاکستان میں چلائی لسانی تحریک ،بنگالی زبان کی تحریک پر مبنی ہے ، جس میں ایک خاندان کی ایک خود مختار عورت کو مشرقی پاکستان میں ایوب خان کی سیاسی آمریت کی علامت کے طور پر دکھایا گیا ہے ، اس میں اداکار شوکت اکبر ، انور حسین ، خان عطاء الرحمن اور روزی شامل ہیں۔ صمد ۔  *جیبون تھیکے نییا* کو "قومی سنیما" کی ایک مثال کے طور پر بیان کیا گیا ہے ، جس میں بنگلہ دیشی قومی شناخت کی نمائندگی کرنے کے لیے مجرد مقامی روایات کا استعمال کیا گیا ہے۔ یہ بنگلہ دیشی سنیما کے لیے سنگ میل اور ایک کلاسک بھی سمجھا جاتا ہے۔

## حوالہ جات

## بیرونی روابط

* 

زمرہ:1970ء کی ڈراما فلمیں
زمرہ:بنگلہ دیشی فلمیں
زمرہ:بنگالی زبان کی فلمیں
زمرہ:1970ء کی فلمیں
زمرہ:غیر نظر ثانی شدہ تراجم پر مشتمل صفحات
زمرہ:1970ء کی پاکستانی فلمیں
زمرہ:بنگلہ دیشی ڈراما فلمیں
زمرہ:زہر دینے کے بارے میں فلمیں
زمرہ:بنگالی زبان کی تحریک
زمرہ:بنگلہ دیشی جنگی ڈراما فلمیں
زمرہ:سیاسی طنزیہ فلمیں
عالیہ امیرعلی

**عالیہ امیرعلی** (پیدائش: 5 نومبر 1984ء) ایک استاد اور بائیں بازو کی سیاسی کارکن ہیں۔ وہ قائد اعظم یونیورسٹی اسلام آباد کے شعبہ جینڈر سٹدیز میں لیکچرر ہیں۔ انھوں نے 2016ء سے 2019ء تک عوامی ورکرز پارٹی پنجاب کی ڈپٹی جنرل سیکرٹری کی خدمات سر انجام دیں۔
لندن اسکول آف اکنامکس کے جینڈر سٹڈیز شعبہ سے پی ایچ ڈی کی تعلیم حاصل کر رہی ہیں۔
## ابتدائی زندگی اور تعلیم
عالیہ امیرعلی، مشہور پاکستانی طبعیت دان پرویز ہودبھائی کی بیٹی اور مشہور پاکستانی نژاد امریکی فلسفی اقبال احمد کی بھانجی ہیں۔
عالیہ امیرعلی اسلام آباد میں پیدا ہوئیں اور ابتدائی تعلیم خلدونیہ ہائی اسکول، اسلام آباد سے حاصل کی۔ بیچلر کی تعلیم 2006ء میں ہیمپشائر کالج، امریکا سے حاصل کی۔ ایم فل کی تعلیم اینتھروپالوجی میں 2010ء میں قائد اعظم یونیورسٹی سے حاصل کی۔ 2019ء سے وہ لندن اسکول آف اکنامکس اور پویلیٹیکل سائنس سے پی ایچ ڈی کی تعلیم حاصل کر رہی ہیں۔
## سیاسی سفر کا آغاز
عالیہ امیرعلی اوائل عمری سے ہی سیاسی جلسے جلوسوں میں شرکت کرتی رہی ہیں۔ ایک انٹرویو کے مطابق، پہلی مرتبہ انھوں نے 2001ء سے خانہ جنگی کے خلاف کوششوں میں حصہ لینا شورع کیا تھا جب امریکا نے افغانستان پہ حملہ کیا تھا۔ 2002ء سے 2006ء کے درمیان وہ تعلیم کے لیے ملک سے باہر چلی گئیں۔ ان کی واپسی اس دور میں ہوئی جب اوکاڑہ کے مزارعین کی مزاحمتی تحریک اپنے عروج پہ تھی۔ تبھی سے وہ مختلف تحریکوں جیسے کہ کچی آبادی اتحاد تحریک کا حصہ رہی ہیں جس کا مقصد کچی آبادیوں کی غیر قانونی جبری بے دخلیوں کو روکنا تھا۔
## خواتین کی سیاسی آرگنائزر
عالیہ امیرعلی نے خواتین، طلبہ، کسان اور کچی آبادی کی مکینوں کے ساتھ مل کر کام کیا تا کہ ان کو اپنے حقوق کے لیے آواز اٹھانے کے لیے منظم کر سکیں۔ انھوں نے خواتین کے سیات میں شمولیت لینے پر خاصی تگ و دو کی ہے۔
### وومین ڈیموکریٹک فرنٹ
عالیہ امیرعلی ان لوگوں میں سے ہیں جنھوں نے وومین ڈیموکریٹک فرنٹ کی بنیاد رکھی جس کا مقصد پدرشاہی کی ناانصافیوں سے عورت کو نجات دلانا اور اسے اپنی آواز اٹھانا سکھانا ہے۔ 
## طلبہ حقوق
عالیہ امیرعلی نے ایک لمبی مدت کے بعد طلبہ کے شعور کو بیدار کیا۔
2008ء سے 2012ء تک وہ نیشنل سٹوڈنٹس فیڈریشن پنجاب کی جنرل سیکریٹری رہی ہیں۔ 

## حوالہ جات

زمرہ:1984ء کی پیدائشیں
زمرہ:بقید حیات شخصیات
زمرہ:پاکستانی اشتراکیت پسند
زمرہ:پاکستانی سیاسی خواتین
زمرہ:پاکستانی فعالیت پسند برائے انسانی حقوق
زمرہ:پاکستانی فعالیت پسند برائے حقوق نسواں
زمرہ:عوامی ورکرز پارٹی کے سیاست دان
زمرہ:پاکستانی مارکسٹس
زمرہ:پاکستانی سیاست دان
زمرہ:پاکستانی فعالیت پسند
زمرہ:اکیسویں صدی کی پاکستانی خواتین سیاست دان
منیر چوہدری

**منیر چودھری** (27 نومبر 1925)14 دسمبر 1971) ایک بنگلہ دیشی ماہر تعلیم ، ڈراما نگار ، ادبی نقاد اور سیاسی ناقد تھے۔  1971 میں ہونے والے بنگالی دانشوروں کے بڑے پیمانے پر قتل و غارت گری کا نشانہ بنے۔ ان کو اس کے بعد کے صدر ضیاء الرحمٰن کی حکومت نے 1980 میں یوم آزادی ایوارڈ سے بعد از مرگ نوازا تھا۔ 

## حوالہ جات

زمرہ:بیسویں صدی کے مرد مصنفین
زمرہ:ستارۂ امتیاز وصول کنندگان
زمرہ:بنگلہ دیش میں مقتول افراد
زمرہ:ڈھاکہ یونیورسٹی کا تدریسی عملہ
زمرہ:ہارورڈ یونیورسٹی کے فضلا
زمرہ:جامعہ ڈھاکہ کے فضلا
زمرہ:بیسویں صدی کے ناول نگار
زمرہ:بنگلہ دیشی مرد ناول نگار
زمرہ:بنگلہ دیشی ڈراما نگار اور ڈراما نویس
زمرہ:ضلع مانک گنج کی شخصیات
زمرہ:1971ء کی وفیات
زمرہ:1925ء کی پیدائشیں
زمرہ:غیر نظر ثانی شدہ تراجم پر مشتمل صفحات
زمرہ:بیسویں صدی کے ڈراما نگار اور ڈراما نویس
زمرہ:جامعہ علی گڑھ کے فضلا
شوکت عثمان

**شیخ عزیز الرحمن** ( جو **شوکت عثمان کے** نام سے جانے جاتے ہیں۔ 2 جنوری 1917 ء - 14 مئی 1998) بنگلہ دیشی ناول نگار اور مختصر کہانی کے مصنف تھے۔  انھوں نے 1962 میں بنگلہ اکیڈمی کا ادبی ایوارڈ ، 1983 میں ایکوشی پڈک اور 1997 میں یوم آزادی ایوارڈ جیتا ۔  

## حوالہ جات

زمرہ:آدم جی ادبی اعزار کے وصول کنندگان
زمرہ:مغربی بنگال کے ناول نگار
زمرہ:بنگلہ دیشی مرد ناول نگار
زمرہ:بنگالی ناول نگار
زمرہ:ڈھاکہ کالج کا تدریسی عملہ
زمرہ:کلکتہ یونیورسٹی کے فضلا
زمرہ:ضلع ہوگلی کی شخصیات
زمرہ:1998ء کی وفیات
زمرہ:1917ء کی پیدائشیں
زمرہ:غیر نظر ثانی شدہ تراجم پر مشتمل صفحات
زمرہ:مغربی بنگال کے مصنفین
زمرہ:سینٹ زیویئر کالج، کلکتہ کے فضلا
بنگلہ دیش کوٹہ ریفورم تحریک 2018

## حوالہ جات

زمرہ:2018ء میں احتجاج
زمرہ:بنگلہ دیش میں 2018ء
زمرہ:ویکی ڈیٹا سے مطابقت رکھنے والی مختصر تفصیل
زمرہ:بنگلہ دیش میں طلبہ کا احتجاج
بنگالی لسانی تحریک (باراک وادی)

**بنگالی زبان تحریک** برق ویلی ، آسام کی حکومتی فیصلے کے خلاف احتجاج تھا جس میں صرف آسامی کو ہی ریاستی زبان قرار دیا گیا۔ وادی باراک کے خطے میں بنگالی آبادی اکثریت میں ہے۔ اس تحریک میں مرکزی واقعہ 19 مئی 1961 کو سلچار ریلوے اسٹیشن پر ہوا تھا جس میں آسام پولیس نے 15 بنگالی ہلاک کیے۔

## اثرات
[تصغیر|250x250پکسل| [سیلچار ریلوے سٹیشن|سلچر ریلوے اسٹیشن پر زبان کے شہدا کی یادگار۔]]
[بائیں|تصغیر|250x250پکسل| [سیلچار ریلوے سٹیشن|سلچار ریلوے اسٹیشن کو بھاشا شہید اسٹیشن کے طور پر لکھا گیا ہے]]

## بھی دیکھو
* ہندوستان میں بنگالی زبان کی تحریک
* بنگلہ دیش میں بنگالی زبان کی تحریک
* سلچار ریلوے اسٹیشن

## حوالہ جات

زمرہ:1961ء کے احتجاجات
زمرہ:1961ء میں بھارت
زمرہ:آسام میں 1960ء کی دہائی
زمرہ:بھارت میں احتجاجات
زمرہ:بھارت میں زبان کا تنازع
زمرہ:تاریخ آسام (1947ء تا حال)
زمرہ:بنگالی زبان کی تحریک
بنگالی لسانی تحریک (منبھوم)

منمبھم میں **بنگالی زبان کی تحریک** منبھم ضلع کی ایک تحریک تھی ، جو آج کل مغربی بنگال کے ضلع پورولیا ضلع میں تھی ، سن 1940 کی دہائی کے آخر سے لے کر 1950 کی دہائی کے وسط تک ، بنگالی زبان کے لیے لڑنے اور بنگالی زبان پر ہندی زبان کے زبردستی مسلط کرنے کے خلاف احتجاج کرنا اس تحریک کا حصہ تھا۔ دنیا کی تاریخ میم اسے زبان کی سب سے طویل تحریک کہی جاتی ہے۔ 

## بھی دیکھو
* ہندوستان میں بنگالی زبان کی تحریک
* بنگلہ دیش میں بنگالی زبان کی تحریک
* لابنیا پربھا گھوش

## حوالہ جات

زمرہ:بنگالی زبان
زمرہ:بھارت میں زبان کا تنازع
زمرہ:تاریخ مغربی بنگال (1947ء تا حال)
زمرہ:ضلع پورولیا
زمرہ:غیر نظر ثانی شدہ تراجم پر مشتمل صفحات
زمرہ:لسانی حقوق
جلیلہ حیدر

**جلیلہ حیدر** ( Hazaragi / اردو : جلیله حیدر؛ پ. 10 دسمبر 1988) کوئٹہ سے تعلق رکھنے والے انسانی حقوق کی وکیل اور سیاسی کارکن ہیں۔  جلیلہ کوئٹہ کی ہزارہ اقلیتی برادری سے تعلق رکھنے والی پہلی وکیل خاتون ہیں۔ وہ عوامی ورکرز پارٹی (اے ڈبلیو پی) کی رکن اور، ویمن ڈیموکریٹک فرنٹ (ڈبلیو ڈی ایف) کے بلوچستان کی رہنما ہیں ساتھ ہی وہ پشتوم تحفظ مومنٹ کی کارکن بھی ہیں۔ اور وہ پشتون ۔ انھوں نے ایک تنظیم کی بنیاد بھی ڈالی ہے جس کا مقصد نادار بچوں اور کمزور خواتین کو باختیار بنانا ہے۔

ان کا نام بی بی سی کی 2019 کی 100 خواتین میں شامل کیا گیا اور اسے مارچ 2020 میں ریاستہائے متحدہ امریکا کے محکمہ خارجہ نے بین الاقوامی جری خواتین کے طور پر منتخب کیا۔ 

## تعلیم
حیدر نے بلوچستان یونیورسٹی سے بین الاقوامی تعلقات میں ماسٹر ڈگری حاصل کر رکھی ہے۔ 

## کیریئر
حیدر کمزور برادریوں کے حقوق کے حامی رہی ہیں اور انھوں نے انسانی حقوق کی پامالی اور ان سے ہونے والی زیادتیوں کے خلاف اظہار خیال کیا ہے۔ انھوں نے بلوچ سیاسی کارکنوں کے لاپتہ ہونے اور ان کے قتل کے خلاف مہم چلائی ہے اور ہزارہ برادری کی نسل کشی کے خلاف مظاہرے اور دھرنے دیے۔ وہ پشتونوں کے ساتھ ہونے والے مظالم کے خلاف بھی مظاہروں میں حصہ لیتی ہیں اور بولتی ہیں اور ان کے مطابق انھیں یقین ہے کہ ان کا درد یکساں ہے کیوں کہ وہ سب مشترکہ طور پر آئین پاکستان میں اپنے حقوق زندگی کی ضمانت کا مطالبہ کر رہے ہیں حیدر نے کوئٹہ میں پشتون طحوف موومنٹ کے اجلاس سے خطاب کیا۔ مارچ 2018 ، جس کے سبب انھیں تنقید اور ہراساں کرنے کی شکایات سامنے آئیں۔

## کامیابیاں
انھیں ہم ٹی وی ویمن لیڈر ایوارڈ 2020 بھی دیا گیا۔ 

## مزید دیکھیے
*  100 خواتین (بی بی سی)

## دھمکیاں
حیدر کو ان کے معاشرے سے تنقید اور انسانی حقوق کی زیادتیوں کے خلاف سرگرمی پر ریاستی اور غیر ریاستی عناصر کی طرف سے دھمکیوں اور ہراسانی کا سامنا کرنا پڑا ہے۔ مارچ 2019 میں ، حیدر کا نام پشتون تحفظ موومنٹ کے عوامی اجتماعات میں شرکت کے بعد پاکستان کے ایکزٹ کنٹرول لسٹ (ای سی ایل) میں ڈال دیا گیا۔

## حوالہ جات

زمرہ:1988ء کی پیدائشیں
زمرہ:انسانی حقوق کا استحصال
زمرہ:بقید حیات شخصیات
زمرہ:بی بی سی 100 خواتین
زمرہ:پاکستان میں حقوق نسواں
زمرہ:پاکستان میں خواتین
زمرہ:پاکستان میں نسائیت
زمرہ:پاکستانی خواتین وکلا
زمرہ:پاکستانی وکلا
زمرہ:غیر نظر ثانی شدہ تراجم پر مشتمل صفحات
زمرہ:نسائیت پسند پاکستانی
زمرہ:ہزارہ سیاست دان
زمرہ:ہزارہ شخصیات
زمرہ:ہزارہ لوگوں کی ایذا رسانی
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستانی فعالیت پسند برائے حقوق نسواں
زمرہ:پاکستانی فعالیت پسند خواتین
زمرہ:جامعہ بلوچستان کے فضلا
زمرہ:ہزاری نژاد کی پاکستانی شخصیات
زمرہ:پاکستانی فعالیت پسند برائے انسانی حقوق
زمرہ:نسائيت پسند
زمرہ:بلوچستان کی شخصیات
زمرہ:کوئٹہ کی شخصیات
فریدہ کوکی خیل آفریدی

**فریدہ "کوکی خیل" [[آفریدی]]** ایک پشتون پاکستانی کارکن حقوق نسواں تھیں۔ انھیں جولائی 2012 میں، 25 سال کی عمر میں، کام پر جاتے ہوئے گولی مار کر ہلاک کیا گیا۔ 
## ابتدائی زندگی
آفریدی خیبر قبائلی علاقے میں پیدا ہوئے اور وہیں ان کی پرورش ہوئی، یہ وفاق کے زیر انتظام قبائلی علاقوں (فاٹا) کا ایک حصہ ہے، جو افغانستان کی سرحد سے متصل پاکستان کے شمال مغرب میں ایک پسماندہ اور نیم خود مختار خطہ ہے۔
## تعلیم اور سرگرمی
انھوں نے جنڈر سٹڈیز میں ماسٹر ڈگری کے ساتھ یونیورسٹی سے گریجویشن کیا۔ اسکول میں ہی، اپنی بہن نور ضیا آفریدی کے ہمراہ فاٹا میں خواتین کو باختیار بنانے کی لیے ایک تنظیم کی بنیاد رکھی۔ 

آفریدی پاکستانی حکومت، طالبان اور پاکستانی معاشرے میں مردوں کی اجاراداری پر تنقید کرتی تھیں۔ 
## ہلاکت
جون 2012 میں، انھوں نے صحافیوں کو بتایا کہ انھیں دھمکیاں دی جارہی ہیں۔ اس کے دوستوں اور ساتھیوں کو شبہ ہے کہ یہ دھمکی فاٹا کے عسکریت پسندوں کی جامب سے دی گئیں تھیں۔ 

وہ خیبر پختونخوا کی دوسری خاتون تھیں جنھیں طالبان شدت پسندوں نے نشانہ بنایا۔

## مزید دیکھیے
* مسلم نسوانیوں کی فہرست
* پاکستان میں خواتین

## حوالہ جات

زمرہ:2012ء کی وفیات
زمرہ:پاکستان میں خواتین کے خلاف تشدد
زمرہ:پاکستان میں دہشتگردی سے اموات
زمرہ:پاکستان میں دہشتگردی کا شکار شخصیات
زمرہ:پاکستانی فعالیت پسند برائے حقوق نسواں
زمرہ:پشتون شخصیات
زمرہ:خواتین کے خلاف تشدد کے واقعات
زمرہ:خیبر ایجنسی کی شخصیات
زمرہ:سال پیدائش غیر موجود
زمرہ:شخصیات جن کو تحریک طالبان پاکستان نے قتل کیا
زمرہ:غیر نظر ثانی شدہ تراجم پر مشتمل صفحات
زمرہ:نسائیت پسند پاکستانی
زمرہ:ویکی ڈیٹا سے مطابقت رکھنے والی مختصر تفصیل
زمرہ:پشتون خواتین
زمرہ:پاکستانی فعالیت پسند خواتین
رابعہ سلطان (پاکستان)

رابعہ سلطان ایک وسیع تعلیمی پس منظراور 20سالہ تجربہ رکھتی ہیں ۔ انھوں نے اپنے کیئریر کا آغاز 1993 میں کیا اور پھر پبلک سیکٹر اور منیجمنٹ کے اہم شعبوں میں متعدد کمیٹیوں کی رکن بنی۔ اپنی پوری پیشہ ورانہ زندگی میں رابعہ نے واٹر منیجمنٹ، کاٹن منیجمنٹ کے ساتھ زرعت اور بینکنگ میں وسیع تجر بہ حاصل کیا۔ انھوں نے نہ صرف ان شعبوں سے متعلقہ متعدد بورڈز میں رکن کی حیثیت خدمات سر انجام دیں بلکہ چیئر پرسن اور بورڈ آف ڈائریکٹرز کے طورپرخدمت سر انجام دی ہیں۔ پبلک سیکٹر میں ان کے تجربات کی بدولت انھیں 2006 میں فاطمہ جناح ایوارڈ کے لیے نامزد کیا گیا۔ انھوں نے فارم مینجمنٹ سے لے کر نیورو لنگوسٹک جیسے موضوعات پر اپنی علمی گرفت کو مضبوط کرنے کے لیے لاتعداد ورکشاپ اور کورسز میں شرکت کی۔ عمر بھر سیکھتے رہنا ان کا عزم ہے۔

* رکن بورڈآف ڈائریکٹرز۔ ملتان الیکٹرک پاور کمپنی ( مپکو) 2009
* رکن بورڈ آف ڈائریکٹرز۔ زرعی ترقیاتی بینک لمیٹڈ( زیڈ ٹی بی ایل)2006
* رکن بورڈ آف ڈائریکٹرز۔ پاکستان کونسل فار ریسرچ ان واٹر ریسورسز ( پی ایس آر ڈبلیو آر)،حکومت پاکستان 2005
* چیئرپرسن پنجاب واٹر کونسل2004
* رکن کاٹن کراپ منیجمنت گروپ۔ حکومت پنجاب 2003
* رکن بورڈ آف ڈائریکٹرز۔ پنجاب ایرگیشن اینڈ ڈرینج اتھارٹی ( پی آئی ڈی اے) حکومت پنجاب2003
* رکن ٹاسک فورس برائے ترقی نسواں۔ حکومت پنجاب 2001
* رکن خصوصی ذیلی کمیتی۔ پاکستان سینٹرل کاٹن کمیٹی ( پی سی سی سی) 1999
* رکن صوبائی کاٹن بورڈ۔ حکومت پنجاب
* رکن شگر کین کمیٹی ۔ حکومت پنجاب
* رکن ٹاسک فورس برائے بی ٹی کاٹن۔ حکومت پنجاب
* رکن بورڈ آف ڈائریکٹرز۔ مینگو گروورز ایسوسی ایشن
* رکن بورڈ آف ٹرسٹیز آف بورڈ آف ریونیو انڈومنٹ فنڈ برائے دیہی تعلیم۔ حکومت پنجاب
* ایڈمنسٹریٹو سٹاف کالج میں پاکستان میں زرعی شعبہ کو درپیش چیلنجز، زرعت پالیسی فارمولیشن اور کاٹن پروڈکشن پر متعدد لیکچر دےے
* رکن قومی مشاورتی کمیٹی برائے پاکستان سٹریٹجی سپورٹ پروگرام ( پی ایس ایس پی)
بیرونی احتراقی انجن

**بیرونی احتراقی انجن**  یا بروں احتراقی انجن؛ وہ انجن ہے جسے سلنڈر کے باہر ایندھن کے احتراق سے حرارت ملتی ہے۔

ایک بیرونی احتراقی انجن ایک باہمی (reciprocating) حرارتی انجن ہے جہاں ایک کام کرنے والا سیال (بھاپ انجن میں پانی) نظام کے اندر ہوتا ہے۔ مگر کام کرنے والے سیال کو گرم کرکے بھاپ میں تبدیل کرنے کے لیے ایندھن (کوئلہ، لکڑی یا تیل) نظام کے باہر جلایا جاتا ہے اور اس سے پیدا شدہ حرارت انجن کی دیوار یا حرارتی ترسیل (convection) کے ذریعے اندرونی سیال کے درجہ حرارت کو بڑھانے کے کام آتی ہے۔ زیادہ حرارت پر پانی بھاپ میں تبدیل ہوجاتا ہے اور پھیل جاتا ہے۔ اس کے بعد سیال (جواب بھاپ کی شکل میں ہوتا ہے)، انجن کے میکانزم کو پھیلانے اور اس پر عمل کرتے ہوئے، حرکت اور قابل استعمال کام پیدا کرتا ہے۔ اوپن سائیکل میں، اس کے بعد سیال کو پھینک دیا جاتا ہے جبکہ بند سائیکل میں استعمال شدہ بھاپ کو ٹھنڈا اور کمپریسڈ کرکے دوبارہ استعمال کیا جاتا ہے۔ اس قسم کے انجنوں میں ایندھن کو بنیادی طور پر حرارت کے منبع کے طور پر استعمال کیا جاتا ہے اور انجن حرارت کے دیگر ذرائع کے ساتھ یکساں طور پر کام کر سکتا ہے۔ ریل کا بھاپ انجن اور بھاپ سے چلنے والے ٹربائن اس کی عملی مثال ہیں۔

## مزید دیکھیے
*
بھاپ کا انجن

بھاپ کا انجن ایک حرارتی انجن ہے جو بھاپ کو اپنے کام کرنے والے سیال کے طور پر استعمال کرتے ہوئے مکینیکل کام کرتا ہے۔ بھاپ کا انجن ایک پسٹن کو سلنڈر کے اندر آگے پیچھے کرنے کے لیے بھاپ کے دباؤ سے پیدا ہونے والی قوت کا استعمال کرتا ہے۔ اس متحرک پسٹن کو سلاخ اور کرینک کے ذریعے پہیوں سے جوڑ دیا جاتا ہے اور کام کے لیے گردشی قوت کے طور پر استعمال کیا جاتا ہے۔ اصطلاح "بھاپ کے انجن" کا اطلاق عام طور پر صرف نقل و حمل کے لیے استمال ہونے والے انجنوں پر ہوتا ہے۔ بھاپ کے ٹربائن پر نہیں۔ بھاپ کے انجن بیرونی دہن کے انجن ہیں، جہاں کام کرنے والے سیال کو حرارت پیدا کرنے والے ایندھن سے الگ رکھا جاتا ہے۔ اس عمل کا تجزیہ کرنے کے لیے استعمال ہونے والے مثالی حر حرکیاتی چکر کو رینکائن چکر کہا جاتا ہے۔ عام استعمال میں سٹیم انجن کی اصطلاح یا تو مکمل سٹیم پلانٹس (بشمول بوائلر وغیرہ) کے لیے استعمال ہوتی ہے جیسے کہ ریلوے سٹیم انجن اور چھوٹے انجن یا صرف پسٹن یا ٹربائن مشینری کے لیے استعمال ہوتی ہے جیسا کہ ساکت دخانی انجن۔

## حوالہ جات

:زمرہ:حرحرکیات

زمرہ:انجن
زمرہ:حرارتی انجن
زمرہ:احتراق
زمرہ:مکینیکل مہندسی
احتراقی انجن

**احتراقی انجن**  سے مراد وہ انجن ہے جو ایندھن کے جلنے سے حاصل ہونے والی حرارتی توانائی کو حرکی توانائی میں تبدیل کرکے میکانکی کام انجام دیتا ہے۔ اس کی دو اقسام ہوتی ہے۔
* اندرونی احتراقی انجن
* بیرونی احتراقی انجن

## مزید دیکھیے
*

## حوالہ جات

زمرہ:ضد ابہام صفحات
زمرہ:انجن
زمرہ:حرارتی انجن
زمرہ:ویکی ڈیٹا سے مختلف مختصر وضاحت
عبد العزیز بن مروان

**عبد العزيز بن مروان بن الحكم** (وفات: 705ء) 685ء سے 705ء کے درمیان مصر کے اموی گورنر تھے۔ عبد العزيز بن مروان کو ان کے والد خلیفہ مروان نے مصر کا گورنر مقرر کیا تھا۔

## ابتدائی زندگی
عبد العزیز بنو امیہ قبیلہ کے مروان بن الحکم اور بنو كِلاب قبیلے کی لیلیٰ بنت زبان ابن الاصبغ کے بیٹے تھے۔

## پیشہ ورانہ زندگی
عبد العزيز بن مروان نے اس وقت مصر کا دورہ کیا ہو جب اس صوبے پر اموی خلافت کے بانی معاویہ کے مقرر کردہ، مسلمہ بن مخلد الانصاری کی حکومت (667ء–682ء) تھی۔ 682ء میں، عبد العزيز بن مروان اپنے بڑے سوتیلے بھائی عبد الملک کے ہمراہ ایک سفارت خانے کا حصہ تھا جس کو مروان نے مکہ میں اموی مخالف باغی عبد اللہ ابن الزبیر کو بھیجا تھا۔ جب مدینہ کے باسی، جو اموی قبیلے کے بیشتر گھر تھے، نے معاویہ کے جانشین خلیفہ یزید (ح: 680ء–683ء) کے خلاف بغاوت کی اور 683ء میں مروان کے پڑوس میں اموی خاندان کا محاصرہ کیا اس وقت وہاں پر عبد العزیز کے موجود ہونے کا ذکرنہیں تھا۔ مؤرخ ولہیلم بارتھولڈ کا کہنا ہے کہ شاید عبد العزيز بن مروان وقت مصر میں رہے ہوں گے۔

## مصر کے گورنر
عبد العزيز بن مروان 65ھ (685ء) سے وفات پانے تک 86ھ (705ء) مصر کے گورنر کی حیثیت سے اپنے اس بیس سالہ طویل دور حکومت میں سب سے زیادہ قابل ذکر ہیں۔ فروری 685ء میں شام سے مصر روانہ ہونے کے بعد انھیں ان کے والد مروان نے مصر کے گورنر کے عہدے پر فائز کیا تھا۔ عبد العزيز بن مروان نے مصر کی حکمرانی میں بڑے پیمانے پر خود مختاری حاصل کی۔ عبد العزیز نے شمالی افریقہ پر مسلم فتح کی نگرانی بھی کی۔ اس کے بعد عبد العزيز بن مروان نے موسیٰ ابن نصیر کو افریقیہ کا گورنر مقرر کیا تھا۔

## وفات
عبد العزيز بن مروان، عبد الملک سے چار ماہ قبل، 13 جمادی اول 86ھ مطابق 12 مئی 705ء کو انتقال ہوا۔

## مزید دیکھیے
* بشر بن مروان

## حوالہ جات

زمرہ:705ء کی وفیات
زمرہ:آٹھویں صدی کی عرب شخصیات
زمرہ:اموی خاندان
زمرہ:بانی شہر
زمرہ:دوسرے فتنے کی شخصیات
زمرہ:ساتویں صدی کی پیدائشیں
زمرہ:ساتویں صدی کی عرب شخصیات
زمرہ:ظاہری ورثاء جو کبھی تخت نشین نہیں ہوئے
زمرہ:مصر کے اموی گورنر
زمرہ:ویکی ڈیٹا سے مطابقت رکھنے والی مختصر تفصیل
زمرہ:اموی خلفا کے بیٹے
زمرہ:خلافت امویہ
زمرہ:چھٹی صدی کی عرب شخصیات
زمرہ:27ھ کی پیدائشیں
زمرہ:648ء کی پیدائشیں
زمرہ:86ھ کی وفیات
زمرہ:ساتویں صدی میں ایشیا کے حکمران
زمرہ:مصر کے سربراہان ریاست
زمرہ:دمشق میں پیدا ہونے والی شخصیات
آڑہ، اسلام آباد

**آڑہ ** 
**آڑہ **  یہ اسلام آباد کا ایک موضع ہے آڑہ کے شمال کی طرف نیلور فیکٹری ہے شمال مشرق میں چراہ ہے جنوب میں پہاڑی سلسلے اور جنوب مغرب میں موضع کربا ہے یہ کرپا سے کوئی ڈیڑھ کلومیٹر کے آگے چراہ کی طرف ہے اس میں کور خان کی نسل رہ رہی ہے اس میں کورال برادری کے کوئی ساٹھ کے قریب گھر اور 300 افراد ہیں۔
## مزید دیکھیے
* پاکستان
* فہرست پاکستان کے شہر

## حوالہ جات

زمرہ:اسلام آباد دارالحکومت علاقہ کے گاؤں
تاراکیشور دستیدار

**تاراکیشور دستیدار** ، پیدائش: 1911ء - وفات: 12 جنوری، 1934ء) برطانوی راج میں بنگال کے مشہور انقلابی رہنما اور تحریک آزادی ہند کے سرگرم مجاہد تھے۔ انھوں نے برطانوی سامراج کے خلاف مسلح جدوجہد میں بھرپورحصہ لیا۔ انقلابی تنظیم انڈین ریپبلکن آرمی کے فعال کارکن تھے اور سوریہ سین کی پولیس کے ہاتھوں گرفتاری کے بعد میں اس تنظیم کے رہنما بن گئے۔ مشہور انقلابی سوریہ سین، کلپنا دتا اور دیگر کے ساتھ مل کر چٹگانگ اسلحہ خانے پر مسلح حملے میں شرکت کی۔ ان پر بغاوت کا مقدمہ چلایا گیا اور اس مقدمے میں سزائے موت سنا کر 12 جنوری 1934ء میں سوریہ سین کے ساتھ چٹگانگ سینٹرل جیل میں پھانسی دی گئی۔

## حالات زندگی
تاراکیشور دستیدار ولد چندرا موہن دستیدار 1911ء کو سرواٹالی، چٹاگانگ ضلع، بنگال پریزیڈنسی (حالیہ بنگلہ دیش) میں پیدا ہوئے۔ وہ بنگال کے مشہور انقلابی سوریہ سین (22 مارچ 1894ء - 12 جنوری 1934ء) کے ساتھی اور انقلابی تنظیم انڈین ریپبلکن آرمی کے فعام رکن تھے۔ تاراکیشور 1930ء میں بم بناتے ہوئے ایک بم پھٹنے سے زخمی ہوئے۔ 18 اپریل 1930ء کو چٹگانگ میں پولیس کے اسلحہ خانے پر مسلح حملے میں انھوں نے سوریہ سین، کلپا دتا اور دیگر انقلابیوں کے ساتھ شرکت کی۔ سوریہ سین کی گرفتاری کے بعد وہ انڈین ریپبلکن آرمی کے لیڈر بن گئے۔ دورانِ روپوشی تاراکیشور نے انقلابی سرگرمیوں کو چلایا۔ 8 مئی 1933ء کو گہیرا نامی گائوں میں پورنا تعلقہ دار کے مکان پر پولیس سے مسلح مقابلے میں وہ زخمی ہو گئے اور انھیں گرفتار کر لیا گیا۔ ہندوستان کی برطانوی حکومت نے ان پر بغاوت کا مقدمہ چلایا اور 14 اگست 1933ء کو انھیں دیگر ساتھیوں کے ساتھ پھانسی کی سزا سنائی گئی۔ تاراکیشور دستیدار کو 12 جنوری 1934ء کو چٹگانگ ڈسٹرکٹ جیل (موجودہ بنگلہ دیش) میں سوریہ سین کے ساتھ پھانسی دے دی گئی۔

## حوالہ جات

زمرہ:1911ء کی پیدائشیں
زمرہ:1934ء کی وفیات
زمرہ:آزادی ہند کی انقلابی تحریک
زمرہ:برطانوی ہند سے سزائے موت بذریعہ پھانسی پانے والے
زمرہ:بنگال سے آزادی ہند کے فعالیت پسند بلحاظ
زمرہ:بنگالی شخصیات
زمرہ:بھارتی انقلابی
زمرہ:چٹاگانگ کی شخصیات
زمرہ:سزائے موت یافتہ بھارتی شخصیات
زمرہ:1909ء کی پیدائشیں
زمرہ:ویکی ڈیٹا سے مختلف مختصر وضاحت
ڈھوک جنڈ گراں

**ڈھوک جنڈ گراں** 
**ڈھوک جنڈ گراں **  یہ اسلام آباد کا ایک موضع ہے یہ اندوراں چوک پنڈ بیگوال سے چار کلومیٹر کے فاصلے پرمشرق کی جانب بائیں نلہ کے ساتھ واقع ڈھوک ہے یہ لوگ کشادہ زمینوں کی وجہ سے پنڈبیگوال سے یہاں منتقل ہوئے 
## مزید دیکھیے
* پاکستان
* فہرست پاکستان کے شہر

## حوالہ جات

زمرہ:اسلام آباد دارالحکومت علاقہ کے گاؤں
ستوعہ

**ستوعہ** 
**ستوعہ **  یہ اسلام آباد کا ایک موضع ہے چوک اندوراں پنڈ بیگوال سے ڈیڑھ کلومیٹر کے فاصلے پر واقع ہے یہ بیگوال برادی سے تعلق رکھتے ہیں جو دھنیال قبیلہ کی شاخ ہے یہ علاقہ بائیں نلہ ڈھوک جنڈ گراں اور جکھنی پر مشتمل ہے 
## مزید دیکھیے
* پاکستان
* فہرست پاکستان کے شہر

## حوالہ جات

زمرہ:اسلام آباد دارالحکومت علاقہ کے گاؤں
تینزنگ نارگے

تینزنگ نارگے  ایک غریب ،نیپالی قلی تھا جس کا نام تاریخ کی کتابوں میں سنہری حروف سے لکھا گیا ہے ۔

کوہ ہمالیہ پہاڑ( ماؤنٹ ایورسٹ )دنیا کا سب سے بلند ترین پہاڑ ہے ۔ اگر دور سے دیکھا جائے تو یہ بہت خوبصورت نظر آتا ہے لیکن اس پر سفر کرنا ایک برفانی جہنم سے گزرنے سے کم نہیں۔کوہ ہمالیہ کی بلند ترین چوٹی سر کرنے کی بہت سے لوگوں نے کوششیں کیں اور اب بھی لوگ کوشش کر رہے ہیں۔لیکن سب سے پہلے اس پہاڑ کو سر کرنے کا سہرا ایک غریب ،نیپالی قلی تین زنگ نارگے (Tenzing Norgay) اور ایک برطانوی کوہ پیما ایڈمنڈ ہیلری (Edmund Hillary) کے سر ہے۔

تین زنگ نارگے (Tenzing Norgay) والدین تبت کے رہنے والے تھے ، وہ شادی کے بعد وہ نیپال آ گئے تھے۔ ان کے تیرا بچے تھے اور وہ چرہاوے کا کام کیا کرتے تھے۔تینزنگ کو پڑھائی لکھائی کا کوئی شوق نہیں تھا تینزنگ جب بڑا ہوا تو اس نے قلی کا کام شروع کر دیا۔ وہ کوہ پیمائوں کا سامان ڈھویا کرتا تھا۔ یہیں سے انھیں پہاڑ سر کرنے کا شوق پیدا ہوا۔

کوہ ہمالیہ پہاڑ کی بلند ترین چوٹی تقریبا آٹھ ہزار آٹھ سو اڑتالیس میٹر 8848 meter یا 29029 فٹ بلند ہے۔ سب سے پہلے 1921 میں ایک برطانوی کوہ پیما کی جماعت نے ہمالیہ کا سفر کیا اور وہ تقریبا سات ہزار بیس7020 میٹر یعنی 23030 فٹ تک پہنچ پائے۔ اس کے بعد 1922 میں ایک برطانوی کوہ پیما کی ٹیم نے سفر کیا اور

23 مئی 1922کو 8320میٹر 27300 فٹ بلندی تک پہنچ پائے۔ پھر یہ سلسلہ شروع ہو گیا۔ہزاروں لوگوں نے کوشش کی اور کافی لوگ اپنی جان گنوا بیٹھے۔

تین زنگ نارگے کو 1935 میں ماؤنٹ ایورسٹ پر سفر کرنے کا پہلی مرتبہ موقع ملا لیکن وہ اسے سر نہیں کرسکا۔1947 میں ایک کینیڈین کوہ پیما کے ساتھ ماؤنٹ ایورسٹ کی 22200 فٹ کی بلندی تک پہنچ پائے۔ لیکن ایک برفانی طوفان آنے کے باعث واپس آ گئے ۔ ماؤنٹ ایورسٹ بلندی تک پہنچنے کے لیے ان کو اب بھی نو سوفٹ اپنی منزل طے کرنا اور باقی تھی۔ 1953 میں ایک برطانوی کمپنی کے ساتھ دوبارہ ماؤنٹ ایورسٹ کا سفر کیا پانچ مارچ 1953 کو کھٹمنڈو سے وہ اپنے سفر پر روانہ ہو گئے۔ان کی ٹیم 28270 فٹ کی بلندی پر پہنچ کر ان کی ٹیم تھک گئی اور تمام لوگوں نے واپس لوٹ جانے کا فیصلہ کر لیا ۔

تمام ٹیم کے لوگ واپس آ گئے صرف تین زنگ نارگے قلی اور ایک برطانوی کوہ پیما ایڈمنڈ ہلیری (Edmund Hillary) نے اپنا سفر جاری رکھا ۔ آخر کار وہ دونوں 29 مئی 1953 کو ہمالیہ کی بلند ترین چوٹی کو سر کرنے میں کامیاب ہو گئے۔ اتفاقیہ طور پر کی چوٹی پر پہنچ کر صرف تین زنگ نارگے کی تصویر کھینچ پائی جو اب دنیا کے ریکارڈ پر موجود ہے۔

## حوالہ جات

زمرہ:بھارتی بدھ شخصیات
زمرہ:بھارتی کوہ پیما
زمرہ:نیپالی بدھ شخصیات
زمرہ:نیپالی کوہ پیما
زمرہ:تینزنگ نورگے
زمرہ:بھارت کو نیپالی تارکین وطن
زمرہ:ویکی ڈیٹا سے مختلف مختصر وضاحت
زمرہ:سولکھمبو ضلع کی شخصیات
زمرہ:بھارت کے وطن گیر شہری
زمرہ:29 مئی کی پیدائشیں
زمرہ:دارجلنگ کی شخصیات
زمرہ:بیسویں صدی کی نیپالی شخصیات
زمرہ:آپ بیتی نگار